Αριθ. C 179/6 Επίσημη Εφημερίδα των Ευρωπαϊκών Κοινοτήτων 7.7.84 
II 
(Προπαρασκευαστικές πράξεις) 
ΕΠΙΤΡΟΠΗ 
Πρόταση οδηγίας του Συμβουλίου για την τροποποίηση της οδηγίας 64/433/ΕΟΚ περί υγειονο­
μικών προβλημάτων στον τομέα των ενδοκοινοτικών συναλλαγών νωπών κρεάτων 
COM(84) 337 τελικό 
(Υποβλήθηκε από την Επιτροπή στο Συμβούλιο στις 26 Ιουνίου 1984) 
(84/C 173/07) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι το σημείο 24 του κεφαλαίου IV του παραρτήματος Ι της οδηγίας 64/433/ΕΟΚ του Συμ­
βουλίου ('), όπως τροποποιήθηκε τελευταία από την οδηγία 83/90/ΕΟΚ (2), προβλέπει ότι 
πρέπει να απαιτείται, κυρίως, ένα ιατρικό πιστοποιητικό από κάθε πρόσωπο που ασχολείται 
με νωπά κρέατα και ότι το πιστοποιητικό αυτό πρέπει να ανανεώνεται κάθε χρόνο' 
ότι, βάσει των σημερινών ιατρικών γνώσεων, είναι σκόπιμο να αντικατασταθεί η υποχρέωση 
του ετήσιου ιατρικού πιστοποιητικού με καθεστώς που θα προσφέρει καλύτερες εγγυήσεις 
στον καταναλωτή, όσον αφορά τον κίνδυνο μόλυνσης από ορισμένες ασθένειες που μεταδί­
δονται από πρόσωπο σε πρόσωπο μέσω των κρεάτων, 
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: 
Άρθρο 1 
Το σημείο 24 του κεφαλαίου IV του παραρτήματος Ι της οδηγίας 64/433/ΕΟΚ, αντικαθί­
σταται από το κείμενο του παραρτήματος. 
Άρθρο 2 
Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που 
είναι απαραίτητες για να συμμορφωθούν προς την παρούσα οδηγία το αργότερο μέχρι την 
1η Ιανουαρίου 1986. Ενημερώνουν αμέσως την Επιτροπή. 
Άρθρο 3 
Η παρούσα οδηγία απευθύνεται στα κράτη μέλη. 
(') ΕΕ αριθ. 121 της 29. 7. 1964, σ. 2012/64. 
Ο ΕΕ αριθ. L 59 της 5. 3. 1983, σ. 10. 
7.7.84 Επίσημη Εφημερίδα των Ευρωπαϊκών Κοινοτήτων Αριθ. C 179/7 
ΠΑΡΑΡΤΗΜΑ 
«24. α) Πρέπει να απαιτείται ιατρικό πιστοποιητικό από κάθε πρόσωπο που ασχολείται με το χειρισμό και 
την επεξεργασία νωπών κρεάτων. Πιστοποιεί ότι τίποτε δεν αντιτίθεται σ' αυτή την απασχόληση. 
Πρέπει να ανανεώνεται κάθε φορά που το ζητά ο επίσημος κτηνίατρος. Πρέπει να είναι πάντα στη 
διάθεση του τελευταίου. 
Το πιστοποιητικό αυτό πρέπει να χορηγείται μετά από όσο το δυνατό πληρέστερη εξέταση των 
ιατρικών προηγουμένων, ιατρική εξέταση και, εφόσον είναι αναγκαίο, μετά από συμπληρωματικές 
εξετάσεις, και ειδικότερα μετά από εργαστηριακές εξετάσεις. 
6) Το προσωπικό που επεξεργάζεται και χειρίζεται νωπά κρέατα βρίσκεται, κατά το χρονικό διά­
στημα που εργάζεται, υπό την εποπτεία των επισήμων υγειονομικών υπηρεσιών που είναι υπεύ­
θυνες για την εποπτεία και την καταπολέμηση των μεταδοτικών ασθενειών. Όταν λόγοι επιδημιο­
λογικοί ή κλινικοί το δικαιολογούν, οι επίσημες αυτές υγειονομικές υπηρεσίες φροντίζουν, ώστε τα 
πρόσωπα που μπορούν να μεταδώσουν μια μεταδοτική ασθένεια στο κρέας να μη μπορούν, πλέον, 
να επεξεργάζονται ή να χειρίζονται νωπά κρέατα. 
γ) Κάθε πρόσωπο που επεξεργάζεται ή χειρίζεται νωπά κρέατα πρέπει, πριν αναλάβει υπηρεσία, να 
δηλώσει ότι αναλαμβάνει την υποχρέωση να ανακοινώσει αμέσως στις επίσημες υγειονομικές υπη­
ρεσίες κάθε αλλαγή της κατάστασης της υγείας του που μπορεί να οφείλεται στην ύπαρξη μεταδο­
τικής ασθένειας, ιδίως όταν πρόκειται για γαστροεντερικά και αναπνευστικά συμπτώματα ή ενδεί­
ξεις, καθώς και για δερματικές παθήσεις. 
Ο εργοδότης πρέπει να ανακοινώσει στις επίσημες υγειονομικές υπηρεσίες όλα τα στοιχεία που 
γνωρίζει σχετικά με την κατάσταση της υγείας του προσωπικού του, και ιδιαίτερα την εμφάνιση 
των προαναφερθέντων συμπτωμάτων ή ενδείξεων. 
δ) Κάθε πρόσωπο που επεξεργάζεται ή χειρίζεται νωπά κρέατα πρέπει να έχει κατάλληλη κατάρτιση, 
όσον αφορά τις ευθύνες του σε θέματα υγιεινής των ειδών διατροφής και τους κανόνες της προσω­
πικής υγιεινής». 
Πρόταση οδηγίας του Συμβουλίου για την τροποποίηση της οδηγίας 71/118/ΕΟΚ περί υγειονο­
μικών προβλημάτων στον τομέα των συναλλαγών των νωπών κρεάτων πουλερικών 
COM(84) 337 τελικό 
(Υποβλήθηκε από την Επιτροπή στο Συμβούλιο στις 26 Ιουνίου 1984) 
(84/C 179/08) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι είναι αναγκαίο βάσει της πείρας που έχει αποκτηθεί να απλοποιηθούν οι διατάξεις του 
σημείου 11 του κεφαλαίου III του παραρτήματος Ι της οδηγίας 71/118/ΕΟΚ του Συμβου­
λίου ('), όπως τροποποιήθηκε τελευταία από την οδηγία 82/532/ΕΟΚ (2)' 
(') ΕΕ αριθ. L 55 της 8. 3. 1971, σ. 23. 
(2) ΕΕ αριθ. L 234 της 8. 8. 1982, σ. 12.